पुलिस के मुताबिक, इंदिरा कॉम्पलेक्स निवासी चांदनी ने 26 मार्च, 2010 को थाना भूपानी में केस दर्ज कराया था कि उसकी बड़ी बहन पूनम की शादी यूपी के बरेली निवासी युवक से हुई थी। 22 मार्च, 2010 को पूनम कुछ दिन रहने के इरादे से यहां उनके घर पर आई थी। पूनम का पिता की संपत्ति को लेकर उसके भाई राजीव व विपिन और भाभी डॉली से विवाद चल रहा था। 23 मार्च की शाम को मकान के विवाद को लेकर उनमें कहासुनी हुई थी। इसके कुछ समय बाद पूनम का पता नहीं चला। चांदनी ने दोनों भाई और भाभी पर पूनम की हत्या का आरोप लगाया था। बाद में मामले की जांच सीआईए सेक्टर-48 को सौंपी गई थी। उसके बाद तीनों आरोपी गायब हो गए। इसलिए अदालत ने तीनों को भगोड़ा घोषित कर दिया। लेकिन 23 दिसंबर 2012 की सुबह विपिन इंद्रा कांप्लेक्स से पुलिस के हत्थे चढ़ गया।